รักแห่งสยาม
"รักแห่งสยาม" ออกฉายทั่วไปในโรงภาพยนตร์เมื่อวันที่ 22 พฤศจิกายน พ.ศ. 2550 จากจำนวนโรง 146 โรง โดยสัปดาห์แรกทำรายได้ 18.5 ล้านบาท ส่วนรายได้ในสัปดาห์ที่ 2 จากการที่ภาพยนตร์เรื่อง "โปงลางสะดิ้ง ลำซิ่งส่ายหน้า" เข้าในสัปดาห์นี้ ทำให้รายได้ในสัปดาห์ที่ 2 ของ"รักแห่งสยาม" น้อยลงกว่าการเปิดตัวกว่าครึ่ง แต่ก็ถือว่ากระแสยังดีอยู่ ทำรายได้ไปอีก 7.5 ล้านบาท และปิดรายได้รวมที่ 42 ล้านบาท
สะบายดี วันวิวาห์
สะบายดี วันวิวาห์ ออกฉายเมื่อวันที่ 2 มิถุนายน พ.ศ. 2554 กำกับโดย ศักดิ์ชาย ดีนาน เป็นบทสรุปของหนังไตรภาคชุดสะบายดี ซึ่งภาคแรกคือ "สะบายดี หลวงพะบาง" ฉายในปี 2551 ส่วนภาคสอง คือ "สะบายดี 2 ไม่มีคำตอบจากปากเซ" ฉายในปี 2553 และในปี 2554 "สะบายดี วันวิวาห์" นำแสดงโดย ปกรณ์ ฉัตรบริรักษ์ และคำลี่ พิลาวง